ai4bharat/Pralekha huggingface dataset:
وزارت دفاع
دفاع کے شعبے میں ‘آتم نربھر بھارت’ کو بڑا فروغ: وزارت دفاع نے بھارتی بحریہ کے لیے پانچ فلیٹ سپورٹ شپ کے لیے ایچ ایس ایل کے ساتھ 19,000 کروڑ روپے کا معاہدہ کیا
وزارت دفاع نے 25 اگست 2023 کو ہندوستان شپ یارڈ لمیٹڈ  وشاکھاپٹنم کے ساتھ بھارتی بحریہ کے لیے تقریباً 19,000 کروڑ روپےکی مجموعی لاگت کے پانچ فلیٹ سپورٹ شپ  کی خریدری کے لیے ایک معاہدے پر دستخط کیے ہیں۔ یہ دفاعی مینوفیکچرنگ میں خود کفالت کے مقصد کو حاصل کرنے کی طرف ایک اہم قدم ہوگا کیونکہ یہ جہاز مقامی طور پر ایچ ایس ایل ، وشاکھاپٹنم کے ذریعہ ڈیزائن اور تعمیر کئے جائیں گے۔ سلامتی سے متعلق کابینہ کمیٹی نے 16 اگست 2023 کو اپنی میٹنگ میں ان جہازوں کی خریداری کی منظوری دی تھی۔
فلیٹ سپورٹ شپ کو سمندر میں بحری جہازوں کو ایندھن، پانی، گولہ بارود اور اسٹورز سے بھرنے کے لیے استعمال کیا جائے گا، جس سے بھارتی بحری بیڑے کو بندرگاہ پر واپسی کے بغیر طویل مدت تک کام کرنے کے قابل بنایا جائے گا۔ یہ جہاز بحری بیڑے کی اسٹریٹیجک رسائی اور نقل و حرکت میں اضافہ کریں گے۔ ان جہازوں کی شمولیت سے بھارتی بحریہ کی سمندری صلاحیت میں نمایاں اضافہ ہوگا۔ بحری جہازوں کو لوگوں کے انخلاء اور انسانی امداد اور قدرتی آفات سے راحت  کے کاموں کے لیے بھی تعینات کیا جا سکتا ہے۔
44,000 ٹن کے فلیٹ سپورٹ بحری جہاز بھارت میں بھارتی شپ یارڈ کی طرف سے بنائے جانے والے اپنی نوعیت کا پہلا جہاز ہوگا۔ یہ پروجیکٹ آٹھ سال کی مدت میں تقریباً 168.8 لاکھ دن کا روزگار پیدا کرے گا۔ ان جہازوں کی تعمیر بھارتی جہاز سازی کی صنعت کو ایک نئی جہت فراہم کرے گی اور اس سے وابستہ صنعتوں بشمول ایم ایس ایم ایز کی فعال شرکت کی حوصلہ افزائی کرے گی۔ مقامی مینوفیکچررز سے زیادہ تر سازوسامان اور نظام حاصل کرنے کے ساتھ یہ جہاز حکومت کے ‘میک ان انڈیا’ کے اقدامات کے مطابق ‘آتم نر بھر بھارت’ کے قابل فخر علمبردار ثابت ہوں گے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 89.74 کروڑ سے متجاوز
گذشتہ 24 گھنٹے میں69.33 لاکھ سے زیادہ ٹیکے لگائے گئے
شفایابی کی شرح سردست 97.86 فیصد ہے؛ مارچ 202 کے بعد سے سبب سے زیادہ ہے
گذشتہ 24 گھنٹوں میں24,354نئے معاملے درج ہوئے ہیں
بھارت میں فی الحالمریض زیر علاج ہیں، جومجموعی معاملوں کا 0.81 فیصد ہیں
متاثرہ معاملوں کی ہفتہ واری شرح ہے، جو پچھلے 99دنوں سے 3 فیصد سے کم ہے
گذشتہ 24 گھنٹوں میں 69,33,838 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19 ٹیکہ کاری کی مجموعی تعداد 89.74 کروڑ کروڑ سے تجاوز کرگئی ہے۔ ٹیکہ کاری کی اس حصولیابی کے لئے ملک بھر میں87,06,441سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,73,287
|
|
دوسری خوراک
|
|
89,07,790
|
|
صف اوّل کے کارکنان
|
|
پہلی خوراک
|
|
1,83,54,007
|
|
دوسری خوراک
|
|
1,50,47,392
|
|
18 تا 44 سال کی عمر کے افراد
|
|
پہلی خوراک
|
|
36,35,39,734
|
|
دوسری خوراک
|
|
8,51,18,303
|
|
45 تا 59 سال کی عمر کے افراد
|
|
پہلی خوراک
|
|
16,03,02,227
|
|
دوسری خوراک
|
|
7,75,18,029
|
|
60 سال سے زیادہ عمر کے افراد
|
|
پہلی خوراک
|
|
10,17,62,489
|
|
دوسری خوراک
|
|
5,65,58,296
|
|
مجموعی تعداد
|
|
89,74,81,554
پچھلے 24 گھنٹے میں25,455 مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,30,68,599ہوگئی ہے۔
جس کےنتیجے میں، بھارت میں صحت یابی کی شرح فی الحال 97.86 فیصد ہوگئی ہے جو مارچ 2020 کے بعد سے سب سےزیادہ ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل97دنوں سے یومیہنئے کیس50,000 سے بھی کم درج کئے جانے کا رجحان سامنے آیا ہے۔
گزشتہ 24 گھنٹے کے دورا ن24,354 نئے معاملات درج کئے گئے ہیں۔
سردست زیر علاج مریضوں کی تعداد2,73,889ہے،جو 197 دنوں سے سب سے کم ہیں۔ زیر علاج مریضوں کی تعداد فی الحال ملک بھرکے مجموعی متاثرہ معاملوں کا 0.81 فیصد ہیں۔
ملک بھر میں نمونوں کی جانچ کی صلاحیت میں خاطر خواہ اضافہ درج کیا جارہاہے۔گذشتہ 24 گھنٹے میں مجموعی طور پر14,29,258ٹیسٹ کئے گئے ہیں۔بھارت میں اب تک مجموعی طور پر57.19 کروڑ سے زیادہ ٹیسٹ کئے جاچکے ہیں۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، متاثرپائے جانےوالےافراد کی ہفتہ وار شرح سردست 1.68 فیصد ہوگئی ہے،جو گذشتہ99 دنوں سے 3 فیصد سے بھی کم رہ گئی ہے۔اسی طرح ایک دن میں متاثر پائےجانے والے افراد کی شرح فی الحال1.70فیصد ہے۔ یومیہ متاثرہ افراد کی شرح پچھلے 33 دنوں سے3فیصد سے بھی نیچے ہے اور مسلسل 116 دنوں سے یہ شرح 5 فیصد سے نیچے درج ہورہی ہے۔
عملے، عوامی شکایات اور پنشن کی وزارت
وزیر اعظم نے پبلک انتظامیہ 2020 میں مہارت کے لئے ایوارڈس پیش کئے
702 ضلعوں نے پبلک ایڈمنسٹریشن 2020 میں مہارت کے لیے وزیر اعظم ایوارڈس اندراج اور شرکت کی جو 95 فیصد ہے
نئی دہلی25،اگست 2020
بھارت سرکار نے 2006 میں پبلک ایڈمنسٹریشن میں مہارت کے لئے پرائم منسٹرس ایوارڈس نامی اسکیم شروع کی ہے، تاکہ مرکز اور ریاستی سرکاروں کے اضلاع، اداروں کے ذریعے کیے گئے غیر معمولی اور اختراعی کاموں کو تسلیم کیا جاسکے اور اس کے لئے اعزاز سے نوازا جاسکے۔ اختراع آرزو مند ضلعوں اور ترجیحی پروگراموں میں ضلع کلکٹروں کی کارکردگی کو تسلیم کرنے کے لئے 2014 میں اس اسکیم کی دوبارہ ڈھانچہ بند کی گئی ،جبکہ 2020 میں اس اسکیم کی دوبارہ ڈھانچہ بندی کی گئی، تاکہ ضلع کی معاشی ترقی کے لئے ضلع کلکٹروں کی کارکردگی کو تسلیم کیا جاسکے۔ وزیر اعظم جناب نریندر مودی 31 اکتوبر 2020 کو گجرات کے کیوڑیا اتحاد کے مجسمے اسٹیچو آف یونٹی پر دوبارہ ڈھانچہ بندی کی گئی۔ اسکیم کے تحت پبلک ایڈمنسٹریشن کے لئے پرائم منسٹرس ایوارڈس عطا کریں گی۔ اسی دن راشٹریہ ایکتا دوس بھی ہے۔سال 2020 کے لئے پبلک ایڈمنسٹریشن میں مہارت کے لئے پرائم منسٹرس ایوارڈس کی اسکیم کی جامع طور پر دوبارہ ھانچہ بندی کی گئی ہے، تاکہ انہیں مضبوط کرنے میں سرکاری افسروں کی خدمات کو پہنچا جاسکے۔
- ترجیح سیکٹر کے لئے کریڈٹ فلو کے ذریعے جامع ترقی۔
- ضلع میں سووچھ بھارت مشن  کے ذریعہ جن بھاگیداری یعنی عوامی تحریکوں کو فروغ دینا۔
- خدمات کی فراہمی کو بہتربنانا اور عوامی شکایات کا ازالہ کرنا۔
ایوارڈس کے دائرے کو وسیع کیاگیا ہے تاکہ ضلعوں کے سبھی علاقوں میں مجموعی نتائج پر مشتمل کارکردگی کے علاقوں کی شناخت کی جاسکے۔ ضلع کلکٹروں کی خدمات کو ترجیحی شعبے میں شمولیت والے کریڈٹ فلو کے نفاذ، جن بھاگیہ داری کے ذریعے سے عوامی تحریک کو بڑھاوا دے کر پبلک ایڈمنسٹریشن کے ساتھ بہتر رابطہ قائم کرکے اور عوامی شکایتوں کو نمٹا کر شناخت کی جائے گی۔
اس کے علاوہ پبلک ایڈمنسٹریشن میں مہارت کے لئے پرائم منسٹرس ایوارڈس میں نمامی گنگے پروگرام میں ضلع سطح کے افسروں کے کوششوں کو تسلیم کیا جائے گا۔عمل آوری کے دوسال کے بعد اسکیم کے تحت بہترین مجموعی ترقی والے ضلع کو اعزاز دینے کے لئے آرزو مند ضلع پروگرام کے لئے ایوارڈس میں نیا پن لایاگیا ہے۔ اختراعات کے زمرے میں روایتی طور سے سب سے زیادہ نامزدگی حاصل ہونی ہے۔ تین الگ الگ زمروں یعنی قومی، ریاستی، ضلع سطح پر اختراعات کو تسلیم کرنے کے لئے یہ اسکیم پوری طرح وسیع بنیاد والی ہے۔
مرکزی وزیر مملکت ڈاکٹر جتیندر سنگھ نے 17 جولائی 2020 کو پی ایم ایوارڈس پورٹل کا آغاز کیا تھا، تب سے انتظامی اصلاحات اور عوامی شکایت کے محکمے نے ویڈیو کانفرنس، کال سینٹر اور ترسیل کے ذریعے سے سکریٹریوں  سے لے کر سبھی مرکز کے زیر انتظام علاقوں کے چیف سکریٹریوں، انتظامی سرگرمیوں تک پہنچ بناتی ہے۔ کووڈ انیس عالمی وبا کی صورتحال کو دیکھتے ہوئے رجسٹریشن اور نامزدگی داخل کرنے کی آخری تاریخ 23 اگست تک بڑھادی گئی ہے۔تقریباً 702 ضلعوں نے پبلک ایڈمنسٹریشن 2020 میں مہارت کے لئے پرائم منسٹرس ایوارڈس میں اندراج کیا ہے اور شرکت کی ہے، جو 95 فیصد ہے۔
ان میں سے 678 اضلاع نے ضلع پرفارمینس انڈیکٹرس پروگرام  چنا ہے۔ اختراعی زمرے کے تحت کل 641 درخواستیں موصول ہوئی ہیں، جن میں سے 104 کا تعلق مرکزی حکومت کے اداروں سے ہے۔ 193 کا تعلق ریاستی سطح کے اختراعات سے ہے۔ ضلع سطح کے اختراعات کے لئے 660 درخواستیں موصول ہوئی ہیں۔ نمامی گنگا کے تحت 48 ضلع اور آرزومند ضلع پروگرام کے تحت 112 میں سے 81 ضلعوں نے درخواستیں دی ہیں۔
...............................................................
م ن، ح ا، ع ر
U-4805
(
وزارت سیاحت
کابینہ نے سیاحت کے شعبے میں تعاون کو مستحکم بنانے کی خاطر بھارت اور فن لینڈ کے درمیان ایک مفاہمت نامے کی منظوری دے دی ہے
نئیدہلی 21 نومبر۔مرکزی کابینہ نے ،جس کی میٹنگ کی صدارت وزیر اعظم جناب نریندر مودی نے کی سیاحت کے شعبے میں تعاون کو مستحکم بنانے کی خاطر بھارت اور فن لینڈ کے درمیان ایک مفاہمت نامے کی منظوری دے دی ہے۔
فوائد :
مفاہمت نامے کے بڑ ے فوائد مندرجہ ذیل ہوں گے :
- سیاحت کے شعبے میں باہمی تعاون کی حوصلہ افزائی اور اسے فروغ دینے کی خاطر باہمی تعلقات کی بنیاد قائم کرنا ۔
- سیاحت سے متعلق اعدادوشمار معلومات اور مہارت میں ایک دوسرے کو شریک کرنا۔
- سیاحت کی پالیسی بنانے ، اسے باقاعدہ بنانے او رمعیار قائم کرنے اور عمل درآمد کےسلسلے میں تجربات میں ایک دوسرے کو شریک کرنا۔
- دوروں ، میٹنگوں ،ورکشاپوں ،اجلاسوں اور جگہوں کی افادیت کا پتہ لگانے کے ذریعہ کمپنیوں اور تنظیموں کے مابین مشترکہ پروجیکٹوں آزمائشی پروجیکٹوں اور شراکتداری کی نشاندہی اور توسیع کرنا ۔
- تعاون کے شعبے میں فن لینڈ اور بھارت کے ماہرین کے لئے ورکشاپوں اور دوروں کا اہتما م کرنا ۔
- ہمہ قومی ترقیاتی پروگراموں اور بین الاقوامی مالی اداروں کے پورجیکٹوں کے تعلق سے ،جس میں دونوں ملکوں کو یکساں دلچسپی ہو، شراکتداری کو فروغ دینے کی حوصلہ افزائی کرنا۔
پس منظر :
بھارت اور فن لینڈ کے طویل عرصے سے مضبوط سفارتی اور اقتصادی تعلقات قائم ہیں۔ دونوں ملکوں نے ، جو قائم شدہ تعلقات کو مستحکم بنانے اور مزید فروغ دینے کے خواہشمند ہیں ، ایک مفاہمت نامے پر دستخط کئے ہیں۔اس مفاہمت نامے پر جمہوریہ بھارت کی سیاحت کی وزارت اور حکومت فن لینڈ کی اقتصادی امور اور روزگار کی وزارت کے مابین دستخط کئے گئے ہیں ،جس کا مقصدسیاحت کے شعبے میں تعاون کو مستحکم بنانا ہے ۔
فن لینڈ ، بھارت کے لئے ذرائع کی منڈی کے طور پر ابھررہا ہے ۔ 2018 میں 21239 فن لینڈ کے سیاحوں نے بھارت کا دورہ کیا ۔ فن لینڈ کے ساتھ مفاہمت نامے پر دستخط کئے جانے سے اس سورس مارکیٹ سے سیاحوں کی آمد میں اضافہ ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-5252
(Visitor Counter : 44
ماحولیات، جنگلات اور موسمیاتی تبدیلی کی وزارت
بین الاقوامی یوم خواتین پر وزیر ماحولیات نے محکمہ جنگلات کی خاتون افسران پر ای-بُک لانچ کی
ہنرمندی کے علاوہ، خاتون افسران اور عملے نے سروس کے تئیں ہمدردی، ایمانداری اور لگن کا مظاہرہ کیا ہے: جناب پرکاش جاوڈیکر
انڈین فاریسٹ سروس کی 250 سے زیادہ خاتون آفیسرز اور تقریباً 5000خاتون فرنٹ لائن کارکنوں کی پہلی کانفرنس سے خطاب کرتے ہوئے مرکزی وزیر ماحولیات جناب پرکاش جاوڈیکر نے خاتون فاریسٹ آفیسرز اور صف اول کے عملے میں خواتین کی تعداد میں مسلسل اضافے پر خوشی کااظہار کیا۔ انہوں نے کہا کہ خاتون افسران کے ساتھ ساتھ زیریں رینک کی خاتون کارکنان میں زبردست صلاحیت موجودہے۔ وہ اہلیت اور مطلوب ہنرمندی کے ساتھ ساتھ مؤثر بات چیت، ایمانداری اور خدمات کے تئیں دلجمعی کے ساتھ اپنے فرائض کو انجام دے رہی ہیں۔
جناب جاوڈیکر نے اِس ورچوول تقریب میں ‘دا گرین کوینس آف انڈیا – اے نیشنز پرائڈ’ نامی ایک ای-بُک کا بھی اجرا کیا، جومخصوص معاملات کے مطالعہ، بہترین طریقہ کار اور زندگی کے تجربات پر ایک مجموعہ ہے، جسے خاتون افسران نے خود ہی مرتب کیا ہے اور اسے حقیقی طور پر ایک اجتماعی تخلیق کہا جا سکتا ہے۔ جناب جاوڈیکر نے امیدظاہر کی کہ یہ ای-بُک نوجوان نسل کو ترغیب دینے اورمزید تحریک دینے میں مدد کرے گی اور ملک بھر کی نوجوان خواتین کو بھی تحریک بخشے گی، جو ایک فاریسٹ افسر کے طور پر فطرت کے ساتھ رہنے اور کام کرنے کا حوصلہ رکھتی ہیں۔
خاتون آئی ایف ایس آفیسرز، جنگلات کے سبھی شعبوں میں نمایاں خدمات انجام دیتی رہی ہیں۔ یہ کتاب انڈین فاریسٹ سروس کی خاتون افسران کے چھوٹے، لیکن مضبوط کاڈر اور ان کی وسیع تر ہنرمندی کے لئے اعزاز ہے، جسے انہوں نے اس کتاب کے مرتب کرنے میں اُجاگر کیا ہے۔
اُس وقت سے جبکہ 1865 میں امپیریل فاریسٹ سروس قائم کی گئی تھی، انڈین فاریسٹ سروس کی کارکردگی اور بنیادی ڈھانچے میں زبردست تبدیلی آئی ہے۔ اس میں ایک سب سے اہم کامیابی 1980 میں پہلی مرتبہ 3 خاتون افسران کی شمولیت ہے۔ اس وقت سے آئی ایف ایس افسران میں خواتین کاڈر کی تعداد بڑھتی رہی ہے اور آج 250 سے زیادہ خواتین افسران اپنے فرائض انجام دے رہی ہیں۔
خواتین افسران کی کارکردگی مثالی کارکردگی ہے، کیونکہ انہیں اپنی جسمانی ساخت کی ضروریات کو پورا کرتے ہوئے مردوں کے غلبے والی فاریسٹ سروس میں بہت سے چیلنجوں کا سامنا کرنا پڑتا ہے۔
وزیراعظم کا دفتر
وزیر اعظم نے بھارتی ہاکی ٹیم کے ہر ایک کھلاڑی کی ستائش کی
ہاکی اور کھیلوں کے ہر ایک شائق کے لئے، 5 اگست 2021 ایک ازحد یادگار دن کے طور پر یاد کیا جائے گا: وزیر اعظم
ہاکی ہر ہندوستانی کے دل اور ذہن میں خصوصی مقام رکھتی ہے
نئی دہلی، 05 اگست 2021:
وزیر اعظم جناب نریندر مودی نے اولمپکس میں کانسے کا تمغہ جیتنے والی مردوں کی بھارتی ہاکی ٹیم کی ستائش کی ہے۔ وزیر اعظم نے کہا کہ ہر ہندوستانی کے دل اور دماغ میں ہاکی کے لئے ایک خصوصی مقام ہے۔ انہوں نے کہا کہ ہاکی اور کھیلوں کے ہر ایک شائق کے لئے 5 اگست 2021 ازحد یادگار دن کے طور پر یاد کیا جائے گا۔
ٹوئیٹس کے ایک سلسلے کے تحت وزیر اعظم نے بھارتی ٹیم کے ہر ایک کھلاڑی کو ستائش سے نوازا۔
اس سے قبل، وزیر اعظم نے بھارت کی شاندار فتح پر کچھ اس طرح اپنا ردعمل دیا تھا
اترپردیش میں پردھان منتری غریب کلیان ان یوجنا کے مستفیدین سے گفت و شنید کے دوران ایک مرتبہ پھر وزیر اعظم نے بھارتی ہاکی ٹیم کے شاندارلمحے کے لئے اپنی مسرت کا اظہار کیا تھا۔
شماریات اور پروگرام کے نفاذ کی وزارت
ایم پی ایل اے ڈی ایس کے نفاذ کا جائزہ
شمار یات اور پروگرام کے نفاذ کی وزارت، منصوبہ بندی کی وزارت کے وزیر مملکت اور کارپوریٹ امور کی وزارت کے وزیر مملکت جناب راؤ اندرجیت سنگھ نے آج لوک سبھا میں ایک تحریری جواب میں بتایا کہ نظرثانی شدہ ایم پی ایل اے ڈی ایس رہنما خطوط، 2023 کے تحت، اراکین پارلیمنٹ کو ایسے کاموں کے انتخاب میں لچک دی گئی ہے، جو ایم پی ایل اے ڈی اسکیم کے تحت کئے جا سکتے ہیں، بشرطیکہ یہ معاشرے کی وسیع تر عوامی بھلائی کے لیے پائیدار عوامی اثاثوں کی تخلیق کا باعث بنیں۔ ایم پی ایل اے ڈی ایس گائیڈ لائنز 2023 کے ضمیمہ VIII میں دی گئی اشاریے کی فہرست میں عوامی افادیت کے کاموں کا ذکر نہیں کیا گیا ہے، انہیں رہنما خطوط کے باب-5 میں دی گئی اسکیم کے طریقہ کار اور مجموعی اصولوں کے تابع رکن پارلیمنٹ کی سفارشات پر فہرست میں شامل کیا جا سکتا ہے۔
حکومت ممبران پارلیمنٹ لوکل ایریا ڈیولپمنٹ اسکیم  کے نفاذ کا جائزہ لیتی ہے۔
ایم پی ایل اے ڈی ایس اسکیم کے نفاذ کا آخری جائزہ سال 2021 میں لیا گیا تھا ،جس میں وزارت نے ملک بھر کے 216 اضلاع میں یکم اپریل2014 سے 31 مارچ 2019 تک کی مدت کے دوران تیار کئے گئے ایم پی ایل اے ڈی ایس کاموں کا تیسری پارٹی کا جائزہ لیا تھا۔
جائزے کی حتمی رپورٹ میں شامل سفارشات، جو کہ قابل عمل پائی گئیں اور اسکیم کے مقاصد کے مطابق تھیں، کو نظر ثانی شدہ ایم پی ایل اے ڈی ایس رہنما خطوط، 2023 میں شامل کیا گیا ہے۔
وزارت دفاع
سی این ایس نے کوچی میں آپریشنل تیاری مشق پر نظرثانی کی
نئی دہلی،18مارچ۔ بحریہ کے سربراہ  ایڈمرل سنیل لامبا ، پی وی ایس ایم، اے وی ایس ایم، اے ڈی سی، 18مارچ 2019 کو کوچی پہنچے ، جس کا مقصد حال ہی میں اختتام پذیر سالانہ تھیٹر کی سطح کی تیاری اور آپریشنل مشق  کا جائزہ لینا اور اس سے آگہی حاصل کرنا تھا۔ تینوں بحریہ کمانوں کے کمانڈر اِن چیف حضرات اور سینئر آپریشنل کمربستگی سے وابستہ متعدد کمانڈر حضرات اور بھارتی برّی فوج ، فضائیہ اور بھارتی ساحلی محافظ دستے کے نمائندگان نے نیول بیس کوچی میں منعقدہ اس تبادلہ خیال میں حصہ لیا۔
دن بھر چلنے والی ٹی آر او پی ای ایکس 2019 کے اہتمام کا مقصد بھارتی بحریہ کی آپریشنل تیاری کا جائزہ لینا اور اس سے متعلق مشق کو انجام دینا تھا۔ بھارتی بحریہ کی تعیناتی کا فلسفہ اس کا حقیقی احتساب ہوتا ہے اور اس کے تحت اس کی جنگی صلاحیت کے جائزے کا کام اس میٹنگ میں زیر غور لایا گیا۔ اس مشق سے جو سبق حاصل ہوں گے وہ بھارتی بحریہ کو جنگی تعیناتیوں کے لئے صحیح صحیح اندازے فراہم کریں گے اسی لحاظ سے بحریہ اپنے مختلف شعبوں کو استحکام بخشے گی، آپریشنل لاجسٹکس کا جائزہ لے گی اور ساز وسامان اور تربیتی تقاضوں کی تکمیل کرے گی۔
بحریہ کے سربراہ نے بحریہ کے بڑے افسروں اور دیگر افسران سے خطاب کرتے ہوئے انہیں اعلیٰ درجے کی پیشہ ورانہ صلاحیت کے مظاہر ے پر مبارکباد پیش کی اور مشق کے دوران ان کے ذریعے جس وابستگی اور لگن کا مظاہرہ کیا گیا اس کی ستائش کی۔ سی این ایس نے ہر کس وناکس کو تلقین کی کہ وہ آپریشنوں میں حوصلہ بلند رکھیں اور محفوظ ترین ساحل اور محفوظ ترین سمندر کو یقینی بناتے ہوئے چوکسی بنائے رکھیں۔ انہوں نے کہا کہ بحریہ ہمیشہ بحری علاقے کے تحفظ اور قومی مفادات کی سلامتی اور تحفظ کیلئے کمربستہ رہے گی۔
سالانہ مربوط تھیٹر سطح کی آپریشنل تیاری مشق کو مختصراً ٹی آر او پی ای ایکس کے نام سے جانا جاتا ہے۔ بھارتی بحریہ کے تحت سب سے بڑی بحری مشق بحر عرب اور شمالی بحر ہند میں ماہ فروری میں انجام دی گئی تھی۔ ٹی آر او پی ای ایکس 2019 اس لحاظ سے اب تک کی سب سے بڑی مشق ہے کہ اس میں آئی او آر پر احاطہ کیا گیا ہے اور جغرافیائی لحاظ سے اس کا دائرہ کافی وسیع ہے اور اس میں متعدد یونٹوں نے شرکت کی۔ یہ مشق 7 جنوری 2019 سے شروع ہوئی تھی اور اس نے بھارتی بحریہ کو 14 فروری 2019 کے پلوامہ حملے کے بعد ہر لحاظ سے آپریشنل تیاری کی صورت میں چاق وچوبند رہنے کا سبق فراہم کیا ہے۔ بھارتی بحریہ کے تقریباً 60 بحری جہازوں ، بھارتی ساحلی محافظ دستے کے 12 جہازوں اور 60 طیاروں نے ٹی آر او پی ای ایکس 2019 میں حصہ لیا۔ یہ مشق ایسی تھی جس میں تینوں خدمات کے دیگر اراکین خشکی اور سمندر دونوں لحاظ سے شامل تھے اور برّی فوج اور فضائیہ کا عملہ بھی شانہ بہ شانہ ایک اثاثے کے طور پر موجود رہا۔ ٹی آر او پی ای ایکس کے اہتمام سے قبل 22 اور23 جنوری 2019 کو ‘سی ویجل’ یا بحری چوکسی نام کی ایک مشق کا اہتمام کیا گیا تھا جو طویل ترین ساحلی دفاعی مشق تھی اور اس میں تمام تر ساحلی ریاستوں اور مرکز کے زیر انتظام علاقوں نے دیگر بحری عناصر کے ساتھ حصہ لیا تھا۔
مجموعی طور پر مذکورہ مشق نیوی کی کمربستگی اور صلاحیت کا اظہار تھی اور اس سے یہ ظاہر ہوا کہ بحریہ سونپی جانے والی ہر طرح کی ذمہ داری کو بحسن وخوبی انجام دے سکتی ہے اور قومی مقاصد کے حصول میں مددگار ہوسکتی ہے۔ ایڈمرل شام کے وقت کوچی سے روانہ ہوگئے۔
( م ن ۔ ۔ ع ن (
U. No.
1615
(Visitor Counter : 71
جدید اور قابل تجدید توانائی کی وزارت
نیشنل بائیو انرجی پروگرام کے تحت 6 بائیو سی این جی پلانٹس اور 11,100 سے زائد چھوٹے بائیو گیس پلانٹس شروع کئے گئے
نئی اور قابل تجدید توانائی اور بجلی کے مرکزی وزیر جناب آر کے سنگھ نے 10 اگست 2023 کو لوک سبھا میں ایک سوال کے تحریری جواب بتایا کہ نئی اور قابل تجدید توانائی کی وزارت نے نومبر، 2022 میں 01 اپریل، 2021 سے 31 مارچ، 2026 کی مدت کے لیے نیشنل بائیو انرجی پروگرام  کو نوٹیفائی کیا۔ اس پروگرام کو دو مرحلوں میں نافذ کیا جائے گا جس کا بجٹ 1715 کروڑ روپے ہے۔ پہلے مرحلے کے لیے 858 کروڑ روپے کا بجٹ رکھا گیا ہے۔ یہ پروگرام بائیو انرجی پلانٹس کے قیام کے لیے مرکزی مالی امداد  فراہم کرتا ہے۔
31 جولائی، 2023 تک، چھ بائیو سی این جی پلانٹس اور 11,143 چھوٹے بائیو گیس پلانٹس شروع کئے گئے ہیں، جن کے لیے منظوری 02 نومبر 2022 کو نوٹیفائیڈ این بی پی کے رہنما خطوط کے تحت جاری کی گئی ہے۔ ان پلانٹس کی ریاستی/مرکز کے زیر انتظام علاقوں کے حساب سے تفصیلات ذیل میں دی گئی ہیں۔
|
|
نمبر شمار
|
|
ریاست/مرکز کے زیر انتظام علاقے
|
|
02 نومبر 2022 کو نوٹیفائیڈ این بی پی رہنما خطوط کے تحٹ شروع کئے گئے پلانٹس کی تعداد اور جن کے لئے منظوری دی گئی
|
|
چھوٹے بائیو گیس پلانٹس کی تعداد
|
|
بائیو سی این جی پلانٹس کی تعداد
|
|
1
|
|
آندھرا پردیش
|
|
30
|
|
0
|
|
2
|
|
بہار
|
|
9
|
|
0
|
|
3
|
|
چھتیس گڑھ
|
|
118
|
|
0
|
|
4
|
|
گوا
|
|
11
|
|
0
|
|
5
|
|
گجرات
|
|
224
|
|
0
|
|
6
|
|
ہریانہ
|
|
43
|
|
0
|
|
7
|
|
کرناٹک
|
|
2488
|
|
0
|
|
8
|
|
کیرالہ
|
|
683
|
|
0
|
|
9
|
|
مدھیہ پردیش
|
|
2083
|
|
0
|
|
10
|
|
مہاراشٹر
|
|
4167
|
|
3
|
|
11
|
|
اوڈیشہ
|
|
96
|
|
0
|
|
12
|
|
پنجاب
|
|
835
|
|
1
|
|
13
|
|
راجستھان
|
|
20
|
|
0
|
|
14
|
|
تمل ناڈو
|
|
46
|
|
1
|
|
15
|
|
اتر پردیش
|
|
126
|
|
1
|
|
16
|
|
اتراکھنڈ
|
|
164
|
|
0
|
|
میزان
|
|
11143
|
|
6
قومی بایو انرجی پروگرام، دیگر باتوں کے ساتھ ساتھ، بایوماس کے استعمال کو فروغ دیتا ہے جیسے کہ اضافی زرعی باقیات، زرعی بنیاد پر صنعتی باقیات، صنعتی لکڑی کا فضلہ، جنگل کی باقیات ،توانائی کی پیداوار کے لیے انرجی پلانٹیشن پر مبنی بائیو ماس کے استعمال کو فروغ دیتا ہے اور اس طرح جنگلات کی کٹائی کو کم کرنے کا کوئی خطرہ نہیں ہوگا۔
وزارت خزانہ
گروگرام ڈی جی جی آئی یونٹ نے فرضی کمپنی چلانے اور 48 کروڑ روپے سے زیادہ کی جی ایس ٹی چوری کرنے کے الزام میں 3 افراد کو گرفتار کیا
ڈائرکٹر جنرل آف جیایس ٹی انٹیلی جنس  کی گروگرام ژونل یونٹ  نے دو الگ الگ معاملوں میں فرضی دستاویزوں کی بنیاد پر کئی فرضی کمپنیاں چلانے کے الزام میں جی ایس ٹی قانون کے التزامات کے تحت تین افراد کو گرفتار کیا ہے۔
دو لوگوں کو فرضی بلنگ کے ریکٹ سے جڑے معاملے کےالزام 5 اور 9 اکتوبر، 2021 کو دہلی سے گرفتار کیا گیا تھا۔ یہ لوگ 20 سے زیادہ فرضی کمپنیاں چلا رہے تھے، جس میں ایکس چیکر کو دھوکہ دے کر 22 کروڑ روپے سے زیادہ کے فراڈ پر مبنی ان پٹ ٹیکس کریڈٹ لیے گئے ہیں۔ دونوں افراد کو گرفتار کرنے کے بعد سی ایم ایم، دہلی کے سامنے پیش کیا گیا تھا، جہاں سے انہوں نے 14 دنوں کی عدالتی حراست میں بھیج دیا گیا تھا۔
فرضی بلنگ کے ایک دوسرے معاملے میں، ہریانہ کے پٹودی کے رہنے والے ایک شخص کو بھی گرفتار کیا گیا تھا۔ اس کے پاس سے بڑی تعداد میں غیر قانونی دستاویز ضبط کی گئی ہیں جیسے کہ سرکاری محکموں کے اسٹامپ، چیک بک اور کئی فرضی کمپنیوں کے اے ٹی ایم، ٹول کی رسید بک، ’’دھرم کانٹا‘‘ یا وزن کرنے والے اسٹیشن کا کتابچہ، فرضی ٹرانسپورٹرز کی بکلیٹ وغیرہ۔ ان دستاویزوں کا استعمال سامانوں کی فرضی سپلائی کے لیے بطور ثبوت کیا جاتا تھا، جس کی بنیاد پر فرضی ان پٹ ٹیکس کریڈٹ جنریٹ ہوتے تھے اور پھر ان فرضی کمپنیوں کے ذریعے پاس کیے جاتے تھے۔
ثبوت کی بنیاد پر، اس شخص کو 26 کروڑ سے زیادہ کی جی ایس ٹی کے معاملے میں سرکار کو دھوکہ دینے کے الزام میں جی ایس ٹی قانون کے التزامات کے تحت 23 اکتوبر، 2021 کو گرفتار کیا گیا تھا۔ گرفتار کیے گئے اس شخص کو 14 دنوں کی عدالتی حراست میں بھیج دیا گیا ہے۔
دونوں ہی معاملوں میں آگے کی تفتیش کا کام جاری ہے۔
زراعت اور کاشتکاروں کی فلاح و بہبود کی وزارت
زراعت میں خواتین کا تعاون
‘‘اختراع اور زرعی صنعت کاری ترقیاتی پروگرام’’ کے تحت 173 خواتین اسٹارٹ اپس/صنعت کاروں کو مدد فراہم کی گئی ہے
نئی دہلی:04 فروری،2022۔زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک سوال کے تحریری جواب میں مطلع کیا کہ رجسٹرار جنرل آف انڈیا کے ذریعہ کرائی گئی 2011 کی مردم شماری کے مطابق ملک میں کاشتکاروں کے طور پر خواتین کسانوں کی کل تعداد 3.60 کروڑ اور زرعی مزدوروں کی تعداد 6.15 کروڑ ہے۔
زراعت اور کسانوں کی فلاح و بہبود کی وزارت نے 19-2018 میں راشٹریہ کرشی وکاس یوجنا  کے تحت ‘‘اختراع اور زرعی صنعت کاری ترقیاتی پروگرام’’ کے نام سے ایک جزو شروع کیا ہے جس کا مقصد مالی مدد فراہم کرکے اور انکیوبیشن ایکوسسٹم کو فروغ دیکر اختراع اور زرعی صنعت کاری کو فروغ دینا ہے۔ اس وزارت نے اس پروگرام کو نافذ کرنے کے لیے ملک بھر سے پانچ نالج پارٹنرز  کو سینٹرز آف ایکسی لینس اور چوبیس آر کے وی وائی-آر اے ایف ٹی اے اے آر ایگری بزنس انکیوبیٹرس  کو مقرر کیا ہے۔ اب تک 173 خواتین اسٹارٹ اپس/صنعت کاروں کو ‘‘اختراع اور زرعی صنعت کاری کی ترقی’’ پروگرام کے تحت امداد فراہم کی گئی ہے۔ اس کے علاوہ زرعی تحقیق کی بھارتی کونسل  سال 2017-2016 میں شروع کیے گئے قومی زرعی اختراعی فنڈ  نامی پروجیکٹ کے تحت زراعت پر مبنی اسٹارٹ اپس کی مدد کر رہی ہے۔ اب تک 50 ایگری-بزنس انکیوبیشن سنٹرس  قائم کیے گئے ہیں اور این اے آئی ایف اسکیم کے تحت آئی سی اے آر نیٹ ورک میں کام کر رہے ہیں۔ ممکنہ خواتین اسٹارٹ اپس/صنعت کار ان پروگراموں سے فائدہ اٹھا سکتی ہیں۔
ش ح۔م ع۔ ع ن
U NO: 1187
(Visitor Counter : 94
وزیراعظم کا دفتر
وزیراعظم نے ایشیائی کھیلوں میں کانسے کا تمغہ جیتنے کے لئےپہلوان امن شیراوت کو مبارکباد دی
وزیراعظم جناب نریند رمودی نےایشیائی کھیلوں میں آج مردوں کی کشتی کے 75 کلو گرام کے زمرے کےمقابلے میں کانسے کا تمغہ جیتنے کے لئے پہلوان امن شیراوت کو مبارکباد دی ہے۔
انھوں نے شیراوت کی تکنیک کے غیر معمولی مظاہرے کی ستائش کی، جس سے یہ حیرت انگیز کامیابی حاصل ہوئی۔
وزیراعظم نے سوشل میڈیا ایکس پر پوسٹ کرتے ہوئے کہا؛
’’مردوں کی کشتی کے 75 کلوگرام کے زمرے میں کانسے کا تمغہ حاصل کرنے کے لئے امن شیراوت کو بہت بہت مبارکباد!
ان کی تکنیک کے غیر معمولی مظاہرے کی بدولت یہ حیرت انگیز کامیابی حاصل ہوئی، جو ان کی سخت محنت اور ٹریننگ کا ثبوت ہے۔‘‘
زراعت اور کاشتکاروں کی فلاح و بہبود کی وزارت
زراعت اورکسانوں کے بہبود کے مرکزی وزیر نریندرسنگھ تومر نے درخشاں گاؤں پروگرام کے تحت لداخ کے دور دراز کے گاؤں دنگتی کا دورہ کیا
جناب تومر نے عوامی مذاکرات میں شرکت کی ، آئی ٹی بی پی چوکی اورکرشی وگیان کیندر کا دورہ کیا
زراعت کے مرکزی وزیر نے کہاکہ سرحدی گاؤں کی ترقی مرکز کی ترجیح ہے
زراعت اورکسانوں کے بہبود کے مرکزی وزیر نریندرسنگھ تومر نے حکومت کے درخشاں گاؤں پروگرام کے تحت لداخ کے دور دراز کے گاؤں دنگتی کا دورہ کیا ۔ جناب تومر نے عوامی مذاکرات میں شرکت کی اور مقامی لوگوں سے ملاقات کی اوران کے مسائل توجہ کے ساتھ سنے اوران سے مختلف معاملات پر رائے بھی مانگی۔ انہوں نے آئی ٹی بی پی چوکی اور کے وی کے نیوما کا دورہ کیا ۔
ڈنگتی میں عوام سے بات چیت کرتے ہوئے جناب تومر نے کہا کہ حکومت ہند اس پورے خطے کی ترقی کے لیے پرعزم ہے۔ انہوں نے کہا کہ ملک کے سرحدی گاؤں کو عام طور پر آخری گاؤں کے طور پر جانا جاتا ہے، لیکن وزیر اعظم جناب نریندر مودی کے وژن کے تحت یہ گاؤں ترقی کے لیے حکومت ہند کی پہلی ترجیح ہیں۔ جناب تومر نے کہا کہ مرکزی حکومت کا مقصد دور دراز علاقوں کے لوگوں کو سہولیات فراہم کرتے ہوئے مرکز کی تمام اسکیموں کا فائدہ ا ن گا ؤو ں کے لوگوں تک پہنچانا ہے۔ انہوں نے کہا کہ اس خطہ کی مجموعی ترقی کے لیے مرکز کو جو بھی تجاویز موصول ہوں گی، ان پر فوری کام کیا جائے گا اور زراعت اور حیوانات کی ترقی کے نقطہ نظر سے مرکز کی طرف سے جو کچھ کیا جا سکے گا، وہ کیا جائے گا۔ جناب تومر نے کہا کہ پورے ملک کو وزیر اعظم جناب نریندر مودی کی طرف سے نافذ کردہ فلاحی اسکیموں کا فائدہ مل رہا ہے۔ تمام اہل مستحقین کو اسکیموں کی پوری رقم شفافیت کے ساتھ مل رہی ہے۔
جناب تومر نے لداخ کے محکمہ صحت، بھیڑ پالنے اور مویشی پروری کے محکمہ، کرشی وگیان کیندر ، نیوما سمیت مختلف محکموں کے لگائے گئے اسٹالوں کا بھی دورہ کیا۔اس پروگرام کے دوران مرکزی وزیر نے کئی مستفیدین کو ڈماسٹریشن کٹس، مشینیں وغیرہ حوالے کیں۔ جناب تومر نے ڈنگتی میں آئی ٹی بی پی چوکی کا بھی دورہ کیا، جہاں انہوں نے افسران اور جوانوں سے بات چیت کی اور ان کی حوصلہ افزائی کی۔ مرکزی وزیر نے ان کے ساتھ کھانا بھی کھایا۔ اس موقع پر ممبرپارلیمنٹ جناب سیرنگ نامگیال اور ڈی آئی جی جناب رنویر سنگھ بھی موجود تھے۔
جناب تومر نے کے وی کے، نیوما کا بھی دورہ کیا اور کہا کہ یہ علاقہ زراعت اور مویشی پروری دونوں منصوبوں کے لیے سازگار ہے۔ انہوں نے کہا کہ کے وی کیز کا اس شعبے میں بہت اہم کردار ہے، جو زراعت کو آگے بڑھانے کی کوشش کر رہے ہیں۔ انہوں نے زراعت کو جدید زراعت میں تبدیل کرنے پر زور دیا، تاکہ کسانوں کو زیادہ منافع حاصل ہو، اس کے علاوہ علاقے کے کسانوں کے مفاد میں مرکز کی زراعت اور کسان دوست اسکیموں کا ذکر کیا۔ جناب تومر نے بعد میں مائیکرو اریگیشن یونٹ اور مشروم لیب کا افتتاح کیا اور گرین ہاؤس یونٹ کا معائنہ کیا۔ انہوں نے نل جل یوجنا کے ایک استفادہ کنندہ کے گھر کا دورہ کیا اور ان سے اسکیم کے فوائد کے بارے میں تبادلہ خیال کیا۔